 Awọn oṣiṣẹ kolẹ-kodọti ti bẹrẹ iṣẹ lati tun Eko ṣe lẹyin rogbodiyan to waye -Sanwo-Olu : Gomina ipinlẹ Eko, Babajide ti gba awọn awakọ atawọn araalu nimọran lati ṣe jẹjẹ loju popo nitori oriṣiriṣii nnkan tawọn janduku ti ju si oju ọna. O ni bi awọn eeyan ko ba nidii lati jade, ki wọn ma wulẹ bọ sita rara nitori oriṣiriṣii nnkan bii afọku igo, awọn oju ọna mi-in wa ti wọn ṣi gbegi di, bẹẹ ni wọn sun taya sawọn ibomin-in, eyi ti ko ni i jẹ ki awọn oju ọna jagaara.Gomina ni awọn oṣise kolẹ-kodọti ti wa nita ti wọn ti bẹre iṣẹ lati palẹmọ gbogbo idọti ti awọn janduku atawọn ọmọọta da kaakiri ipinlẹ yii lasiko rogbodiyan to waye naa. O ni tọsan toru lawọn eeyan naa yoo fi ṣiṣẹ, ṣugbọn bi wọn ko ba ti i pari rẹ, ki awọn araalu ṣe suuru pẹlu wọn.O fi kun un pe awọn yoo ṣe agbeyẹwo konilegbele alaago mẹjọ si mẹfa naa lati ọjọ Satide wọ ọjọ Aiku Sannde, lati le mọ igbesẹ to kan. 